label_title: Velika nagrada Nemčije 1976
label_desc: Velika nagrada Nemčije 1976 je bila deseta dirka Formule 1 v sezoni 1976. Odvijala se je 1. avgusta 1976 na dirkališču Nürburgring v Nürburgu. Zmagal je James Hunt, drugo mesto je osvojil Jody Scheckter, tretje pa Jochen Mass. Hunt je osvojil najboljši štartni položaj, Scheckter pa je postavil najhitrejši krog dirke. Toda bolj kot po razpletu pri vrhu, je dirka znana po hudi nesreči Nikija Laude, v kateri je utrpel hude opekline po celem telesu.